EkBass/fiwiki-20250220-pages-articles huggingface dataset:
Elena Hueanu

Elena Hueanu (s. 20. elokuuta 1986) on romanialainen valokuvamalli. Hän voitti Miss Academy -kilpailun vuonna 2009Elan a facut-o vedeta pe Elena Hueanu Ziare Mondene 8.5.2009 Viitattu 30.9.2011 ja osallistui samana vuonna Miss Universumiin, mutta joutui hylätyksi kesken kilpailun.Elena Hueanu a fost descalificată la Miss Univers din cauza lui Elan Schwartzenberg Ziare Mondene 16.6.2009 Viitattu 30.9.2011 Sittemmin Hueanu on pääosin esiintynyt mallina lehdissä ja kalentereissa. Hueanu on esiintynyt muun muassa Luxury Magazine -lehdessä.Elena Hueanu, de la 'Luxury magazin' la Elan si Anna – foto Web13 2009 Viitattu 30.9.2011 Hueanu tekee ensimmäisen elokuvaroolinsa vuonna 2012 ilmestyvässä Six Bulletsissa. ==Lähteet== ==Aiheesta muualla== * Luokka:Romanialaiset mallit Luokka:Vuonna 1986 syntyneet Luokka:Elävät henkilöt
Lauri Saalasti

Lauri Saalasti (17. huhtikuuta 1903 Mäntyharju – 19. lokakuuta 1978 Savonlinna) oli suomalainen runoilija. == Teoksia == * Myrskyn jälkeen. Tekijä, Kerimäki 1941 == Lähteet == * Luokka:Suomalaiset runoilijat Luokka:Vuonna 1903 syntyneet Luokka:Vuonna 1978 kuolleet
Sairaanhoidosta

Sairaanhoidosta (Notes on Nursing: What It Is, and What It Is Not) on Florence Nightingalen kirjoittama sairaanhoidon oppikirja, joka ilmestyi alkujaan 136-sivuisena 1859. Teoksen on suomentanut Aune Brotherus, ja se ilmestyi suomeksi WSOY:n kustantamana 1938. Kolmas painos suomennoksesta ilmestyi 1964. Nightingale antaa siinä ohjeita niille, jotka haluavat huolehtia muiden terveydestä. Nightingalen mukaan sitä ei ole tarkoitettu oppikirjaksi sairaanhoidon ammattiin vaan avuksi hoitotyössä. Vuonna 1974 ilmestyneen englanninkielisen painoksen esipuheessa Florence Nightingalen sairaanhoitajaoppilaitoksen silloinen johtaja Joan Quixley sanoo, että vaikka teoksen ilmestymisestä on kulunut aikaa, se on "hämmästyttävän pätevä verrattuna sairaanhoidon nykyasenteisiin ja taitoihin, olipa kyse kotona 'tavallisen naisen' antamasta hoidosta tai sairaalassa annetusta tai yhteiskunnan tarjoamasta hoidosta". Englanninkielistä alkuteosta on jatkuvasti saatavilla. ==Lähteet== ==Aiheesta muualla== *Yhdysvalloissa 1860 ilmestynyt painos verkossa *Notes on Nursing: Dr Constance B Schuyler (1992), sisältää Lontoossa 1859 ilmestyneen englanninkielisen laitoksen näköispainoksen Luokka:Vuoden 1859 kirjat Luokka:Englantilaiset kirjat Luokka:Historialliset oppikirjat Luokka:Brittiläiset tietokirjat
Vappu Oura

Saimi Greta Valborg Pylkkänen, o.s. Öhrbom, kirjailijanimi Vappu Oura (8. lokakuuta 1897 Asikkala – 28. kesäkuuta 1977 Tapiola) oli suomalainen kirjailija.Vappu Oura, Kirjasampo, viitattu 17.5.2019 == Teokset == * Sammuen ja syttyen : helsinkiläisromaani. Otava 1929 * Hiekkalinnoja : romaani. Otava 1930 * Kadonnut sormus: 2-osainen näytelmä. Pellervo-seura, Helsinki 1944 == Lähteet == * ===Viitteet=== Luokka:Suomalaiset kirjailijat Luokka:Vuonna 1897 syntyneet Luokka:Vuonna 1977 kuolleet
Rat Westwick

Harry "Rat" Westwick (23. huhtikuuta 1876 Ottawa, Ontario – 3. huhtikuuta 1957) oli kanadalainen jääkiekon ja lacrossen pelaaja. Westwick, joka sai lehdistöltä lisänimen rat ("rotta") tunnetaan parhaiten kiekkourastaan Ottawa Hockey Clubissa, joka voitti useita kertoja Stanley Cupin 1900-luvun alussa. Hän pelasi Ottawa Capitalsin lacrossejoukkueessa vuodesta 1896 vuoteen 1904 ja voitti kolme mestaruutta. Hänen veljensä Tom Westwick oli myös ammattimainen jääkiekkoilija. ==Saavutuksia== ===Jääkiekko=== * Stanley Cup (1903, 1904, 1905, 1906) * FAHL -kakkostähdistössä (1905)Hockey Hall of Fame biography * ykköstähdistössä (1906) * Hockey Hall of Fame 1962 * Ottawa Hall of Fame ===Lacrosse=== * National Lacrosse Union all-star (1902) * Lacrosse world titles (3 kertaa) ==Lähteet== Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1876 syntyneet Luokka:Vuonna 1957 kuolleet
Craig McKay

Craig McKay voi tarkoittaa ainakin seuraavia: *Craig McKay, yhdysvaltalainen elokuvaleikkaaja *Craig McKay, yhdysvaltalainen sarjakuvataiteilija *Craig McKay, englantilainen näyttelijä == Katso myös == *Craig Mackie, kanadalainen curlingpelaaja.
Auto GP -kausi 2010

Auto GP-kausi 2010 oli Auto GP-sarjan ensimmäinen kausi, joka korvasi Euroseries 3000-sarjan ja vaihtui nimeksi Auto GP. Kausi alkoi 24. huhtikuuta Tšekin, Brnon radalla ja päättyi 3. lokakuuta Italian, Monzassa. Sarjan mestaruuden voitti Romain Grosjean, joka tuli sarjaan mukaan kesken kauden. Toiseksi sijoittui Edoardo Piscopo ja kolmanneksi Duncan Tappy. ==Tallit ja kuljettajat== Talli Nr. Kuljettaja Lisenssi Kisat DAMS 1 Duncan Tappy Kaikki DAMS 2 Vladimir Arabadzhiev 1 DAMS 2 Fabrizio Crestani 2 DAMS 2 Romain Grosjean 3-6 DAMS 3 Edoardo Piscopo Kaikki Charouz-Gravity Racing 4 Tomáš Kostka 1 Charouz-Gravity Racing 4 Stefano Coletti 2 Charouz-Gravity Racing 4 Natacha Gachnang 3, 5-6 Charouz-Gravity Racing 4 Esteban Guerrieri 4 Charouz- Gravity Racing 5 Walter Grubmüller 1-3 Charouz-Gravity Racing 5 Alexander Sims 5-6 Charouz-Gravity Racing 6 Jan Charouz Kaikki Charouz-Gravity Racing 7 Adrien Tambay Kaikki Super Nova Racing 8 Jonny Reid Kaikki Super Nova Racing 9 Giorgio Pantano 1-3 Super Nova Racing 9 Jake Rosenzweig 4 Super Nova Racing 9 Luca Filippi 5-6 Trident Racing 10 Julian Leal Kaikki Trident Racing 11 Adrian Zaugg 1 Trident Racing 11 Federico Leo 2, 6 Trident Racing 11 Fabrizio Crestani 4-5 RP Motorsport 12 Celso Míguez 1-4 RP Motorsport 12 Giacomo Ricci 5 RP Motorsport 12 Davide Valsecchi 6 RP Motorsport 14 Stefano Bizzarri Kaikki Team Lazarus 15 Fabio Onidi Kaikki Euronova Racing 19 Luca Filippi 1-3 Euronova Racing 19 Giorgio Pantano 4 Durango 20 Giuseppe Cipriani 6 Durango 21 Carlos Iaconelli Kaikki Ombra Racing 22 Giorgio Pantano 6 Luokka:Auto GP Luokka:Vuoden 2010 moottoriurheilu
Iso-Säkylä

Iso-Säkylä on kunnanosa Säkylässä. Kunnanosan rajaavat Uudenkylän kunnanosa luoteessa, seututie 204 koillisessa, kunnan keskusta kaakossa, sekä Pyhäjärvi lounaassa. Iso-Säkylässä sijaitsee monia palveluja, kuten Isosäkylän koulu (ala-aste), vuosina 2010–2011 saneerattu yhteiskoulu, autokoulu, "Säkylähalli" (urheiluhalli), Isosäkylän liikuntapuisto ja jäähalli. Iso-Säkylän läpi kulkee Euraan asti menevä nähtävyystieksi luokiteltu Rantatie, joka on yksi alueen vilkkaimmista teistä. ==Lähteet== Luokka:Säkylän kylät
Paphiopedilum delenatii

Paphiopedilum delenatii on vietnamilainen, venuksenkenkien alasukuun Parvisepalum kuuluva kämmekkälaji. Alueen muista venuksenkenkälajeista poiketen se kasvaa happamassa maaperässä. ==Kuvaus== P. delenatiin nahkeat lehdet ovat muodoltaan soikeat, väriltään siniharmaan ja valkoisen kirjavat ja kasvavat 6–7 lehden ruusukemaisina ryhminä. Kukkavarsi kasvaa varttuneen kasvin keskeltä ja sen kärjessä kasvaa useimmiten yksi, joskus kaksi, harvoin kolme kukkaa. Kevyen makeantuoksuiset kukat ovat noin kahdeksan senttimetriä leveät ja väriltään yleensä hennon ruusunpunaiset tai melkein valkoiset; sepalit ja petalit ovat vaaleammat, huuli tummempi. Laji kasvaa noin 25 cm korkeaksi. Kukinta tapahtuu luonnossa joulukuussa ja vankeudessa myöhemmin, tammikuusta huhtikuuhun. ==Historia== P. delenatii löydettiin vuonna 1914, jolloin tuntemattomaksi jäänyt ranskalainen sotilas lähetti Vietnamin Tonkinista lajin eläviä taimia kotimaahansa. Taimet päätyivät Delenat'n ja Wornayn hoitoon. Vuonna 1924 André Guillaumin kuvasi lajin näistä tuontiyksilöistä Bulletin de la Société Botanique de France -julkaisussa vuonna 1924 ja nimesi sen lajin ensimmäisenä Euroopassa kukkimaan saaneen Delenat'n mukaan. Pitkään luultiin lajin kadonneen luonnosta, kunnes vuonna 1992 suuri määrä lajin yksilöitä löydettiin Hongkongin ja Taiwanin mustan pörssin markkinoilta. Näiden yksilöiden uskotaan olleen peräisin Vietnamista, mutta tutkimuksista huolimatta tarkempaa alkuperää ei tunneta. Kasveja oli ostettu vuodesta 1990–1991 alkaen viidakkokylistä 1–3 Yhdysvaltain dollarin kilohintaan ja myyty edelleen Taiwanissa kymmenellä dollarilla kilo. Hongkongin kautta lajia on myyty edelleen länsimaihin, joissa hinta on ollut viisi dollaria yksilöltä. Vuonna 1993 voimaan tulleesta kansainvälisestä CITES-kaupparajoituksesta huolimatta pimeä kauppa on jatkunut. ==Elinympäristö ja hoito== P. delenatii kasvaa Vietnamin pohjoisosissa 800–1300 metrin korkeudessa. Vuosina 1990–1991 lajia löydettiin myös Etelä-Vietnamin Nha Trangin alueelta. Se kasvaa graniittisten vuorien happamassa maaperässä tai kivien päällä, usein jokien ja purojen lähellä sammaleisissa rotkoissa. Alueen ilmasto on talvesta kevääseen vähäsateinen, kesäisin kuiva, ja syksyisin sateinen ja lämpötila vaihtelee talven 13–22 °C:sta kesän 17–28 °C:seen. Ilmankosteus on korkea, ja kasvi saa vettä kasteesta ja kondensaation kautta. Huonekasvina laji tarvitsee luontaisen elinympäristönsä tavoin talvella hieman matalamman lämpötilan kuin kesällä eikä se siedä kasvualustansa täydellistä kuivumista. Sillä on vajaan kuukauden mittainen runsasvaloinen lepokausi. == Lähteet == Luokka:58.4 Putkilokasvit delenatii Luokka:Huonekasvit Luokka:Uhanalaiset kasvit
Bol

Bol tai BOL voivat tarkoittaa: * Bol, kylä Kroatiassa * Bol, kylä Itä- Slovakiassa * Bol, kaupunki Tšadissa * BOL, Bolivian maatunnus *2-Bromo-LSD, kemikaali * bol, Suomen ruotsinkielisillä alueilla maatilaa vastannut verotusyksikkö * Bol, sukunimenä: ** Ferdinand Bol (1616–1680), alankomaalainen taidemaalari ** Manute Bol (1962–2010), sudanilainen koripalloilija
Edifício Altino Arantes

thumb|320x320px|Edifício Altino Arantes Edifício Altino Arantes on 161 metriä korkea pilvenpiirtäjä São Paulon kaupungissa. Rakentamisaikanaan vuosina 1939–1947 Edifício Altino Arantes oli Brasilian neljänneksi korkein rakennus. == Lähteet == ==Aiheesta muualla== Luokka:Brasilian pilvenpiirtäjät Luokka:São Paulon rakennukset ja rakennelmat
Carmelo Bosco

Carmelo Bosco (4. heinäkuuta 1943 Militello in Val di Catania, Sisilia, Italia – 22. marraskuuta 2003 Rooma, Italia) oli italialainen urheilutieteiden tutkija. Hän opiskeli Suomessa ja toimi myöhemmin Jyväskylän yliopiston dosenttina ja Kuortaneen urheiluopiston urheilubiomekaniikan ja fysiologian laboratorion johtajana vuodesta 1985 sekä vuodesta 1996 Sienan yliopiston vierailevana professorina.Hs.Muistot Boscon tyttäriä ovat suomalaiset yleisurheilijat Manuela Bosco ja Carla Bosco. Manuelan ja Carlan äiti Anni on hiihtäjä Harri Kirvesniemen sisar. == Lähteet == Luokka:Italialaiset professorit Luokka:Vuonna 1943 syntyneet Luokka:Vuonna 2003 kuolleet
Bolšoi Dom

Bolšoi Dom (, ) on konstruktivismia edustava rakennus Pietarin kaupungissa Venäjällä. Siinä on Venäjän liittovaltion turvallisuuspalvelun (FSB ven. Федера́льная слу́жба безопа́сности) Pietarin kaupungin Leningradin alueen päämaja. Rakennus rakennettiin vuosina 1931–1932 alun perin NKVD:n (sisäasiainkansankomissariaatti eli käytännössä sisäasiainministeriö), Tšekan (neuvosto-Venäjän salainen poliisi) ja KGB:n (Neuvostoliiton valtiollinen turvallisuuspoliisi) toimintaa varten. Sen suunnittelivat arkkitehdit Aleksandr Gegello, Andrei Ol ja Noi Trotski aikaisemmin Helmikuun vallankumouksen aikana palaneen käräjäoikeuden talon paikalle. Stalinin vainojen aikaan tapettiin tai kidutettiin rakennuksessa useita ihmisiä. Rakennuksesta on suora yhteys vieressä olevaan vankilaan. Luokka:Pietarin rakennukset ja rakennelmat
Tuhat laulujen vuotta

Tuhat laulujen vuotta: Valikoima länsimaista lyriikkaa on Aale Tynnin vuonna 1957 ilmestynyt runoantologia. Teoksesta ilmestyi 1974 uudistettu ja täydennetty laitos, jossa on lisäksi mukana alkutekstit. Vuonna 2004 ilmestynyt teos on vuoden 1974 laitoksesta täydennetty laitos. == Lähteet == == Aiheesta muualla == * Väinö Kirstinä: Hyvä pitkän ajan kumppani. Kiiltomato.net 4.8.2004. Luokka:Suomalaiset runokokoelmat Luokka:Suomalaiset antologiat Luokka:Vuoden 1957 kirjat
Kuningatar Elisabet

Kuningatar Elisabet voi viitata ainakin seuraaviin: ==Hallitsijat== *Elisabet I (1533–1603), Englannin kuningatar 1558–1603 *Elisabet II (1926–2022), Yhdistyneen kuningaskunnan kuningatar vuosina 1952–2022 ==Hallitsijapuolisot== *Elizabeth Bowes-Lyon (1900–2002), Yrjö VI:n puoliso ja Elisabet II:n äiti (leskikuningattarena tunnettiin nimellä Kuningataräiti Elisabet) *Elisabet Woodville (1437–1492), Edvard IV:n puoliso *Elisabet (1837–1898), Frans Joosef I:n puoliso *Yorkin Elisabet (1466–1503), Henrik VII:n puoliso ==Katso myös== *Queen Elizabeth
Zamira Rahmanova

Zamira Alimradovna Rahmanova (, s. 28. joulukuuta 1985 Kaspijsk, Dagestanin ASNT, Neuvostoliitto) on venäläinen naispainija, maailman- ja euroopanmestari. 48–51 kilogramman painoluokissa kilpaileva Rahmanova voitti vuonna 2011 maailmanmestaruuden Istanbulista ja vuonna 2010 MM-pronssia Moskovasta. Sofian EM-kilpailuissa 2007 hän voitti Euroopan mestaruuden. Pekingin kesäolympialaisissa 2008 Rahmanova oli sarjassa 48 kg 11:s. == Lähteet == * Zamira Rakhmanova Biography and Olympic Results | Olympics at Sports-Reference.com * Profiili foeldeak.com:in painitietokannassa Luokka:Venäläiset naispainijat Luokka:Vuonna 1985 syntyneet Luokka:Elävät henkilöt
Offset

Offset voi tarkoittaa seuraavia asioita: * Offsetpaino * Vastakauppa * Offset, vuonna 1991 syntynyt yhdysvaltalainen hiphoplaulaja (oik. Kiari Kendrell Cephus) * Offset, tietotekniikassa sijainti tai siirtymä (suhteellinen sijainti) tiedolle * Operaatiovahvistimen sisääntulojen välinen bias.
Xi Luozhuoma

Shelok Dolma (kiinal. nimi Xi Luozhuoma, s. 24. lokakuuta 1987 Kongpo, Nyingchin prefektuuri, Tiibet, Kiina) on Kiinaa edustava naispainija ja maailmanmestari. Xi teki ensiesiintymisensä kansainvälisissä turnauksissa Istanbulin MM-kilpailuissa 2011. Hän selviytyi 67 kg:n sarjan loppuotteluun, jossa voitti mongolialaisvastustajansa jaksoin 2–0. Kultamitalin myötä Xistä tuli ensimmäinen tiibetiläistaustainen naispainin maailmanmestari. Hän sai MM- pronssia 63 kg:n painoluokassa 2012.http://www.phayul.com/news/article.aspx?id=30036 Xi voitti Aasian- mestaruuden 63 kg:n sarjassa 2013 ja 2015, ja sai samassa painoluokassa hopeaa Aasian kisoissa 2014. == Lähteet == * Profiili painitietokannassa iat.uni- leipzig.de === Viitteet === Luokka:Kiinalaiset naispainijat Luokka:Vuonna 1987 syntyneet Luokka:Elävät henkilöt
Désiré Tsarahazana

Désiré Tsarahazana (s. 13. kesäkuuta 1954) on madagaskarilainen roomalaiskatolinen arkkipiispa. Hänet vihittiin papiksi Antsirabén hiippakuntaan 28. syyskuuta 1986 ja nimitettiin Fenoarivo Atsinananan hiippakunnan piispaksi 30. lokakuuta 2000. Piispaksi vihkiminen seurasi 18. helmikuuta 2001. Pääkonsekraattorina toimi Michel Malo, jota avustivat Albert Joseph Tsiahoana ja Bruno Musarò.Catholic-Hierarchy.org: Archbishop Désiré Tsarahazana Tsarahazana sai 24. marraskuuta 2008 nimityksen Toamasinan piispaksi, ja kun hiippakunta 26. helmikuuta 2010 korotettiin arkkihiippakunnaksi, Tsarahazanasta tuli sen arkkipiispa. Hänet nimitettiin kardinaaliksi 28. kesäkuuta 2018. == Lähteet == Luokka:Madagaskarilaiset kardinaalit Luokka:Katoliset arkkipiispat Luokka:Vuonna 1954 syntyneet Luokka:Elävät henkilöt
Rab Ne Bana Di Jodi

Rab Ne Bana Di Jodi (, ) on Aditya Chopran ohjaama intialainen romanttinen komedia vuodelta 2008. Päärooleja näyttelevät Shah Rukh Khan ja elokuvadebyyttinsä tekevä Anushka Sharma. Rab Ne Bana Di Jodi oli vuoden toiseksi menestynein Bollywood-elokuva. Elokuva kertoo tavallisesta toimistotyöntekijästä Surinder Sahnista, joka muuttuu äänekkääksi ja hauskanpitoa rakastavaksi ”Rajiksi” rakastuttuaan kauniiseen Taaniin. == Näyttelijät == == Soundtrack == == Palkinnot == ;Filmfare Awards * Paras mieslaulaja – Sukhwinder Singh (”Haule Haule”) * Vuoden paras kohtaus ;Apsara Film & Television Producers Guild Awards * Paras miespääosa – Shah Rukh Khan * Paras naistulokas – Anushka Sharma * Paras koreografia – Shiamak Davar (”Dance Pe Chance”) * Paras sanoitus – Jaideep Sahni (”Tujh Mein Rab Dikhta Hai”) * Paras naislaulaja – Shreya Ghoshal (”Tujh Mein Rab Dikhta Hai”) == Lähteet == == Aiheesta muualla == * Virallinen sivusto * * Luokka:Vuoden 2008 intialaiset elokuvat Luokka:Intialaiset romanttiset komediat Luokka:Hindinkieliset elokuvat Luokka:Yash Raj Filmsin elokuvat
Honaloochie Boogie

Honaloochie Boogie on brittiläisen Mott the Hoople -yhtyeen kappale ja single vuodelta 1973. Se ylsi saman vuoden kesällä sijalle 12 Britannian listalla. Kappale julkaistiin myös samanvuotisella Mott-studioalbumilla. Kappaleen kirjoittaja, yhtyeen solisti–kitaristi Ian Hunter, kertoi aikoinaan, että kappaleen syntyyn vaikuttivat hänen varhaiset rock and roll -suosikkikappaleensa sekä elokuva That’ll Be the Day. Myöhemmin Hunter kertoi, ettei pysty kuvailemaan itse kappaletta ollenkaan. Sana Honaloochie oli täysin itse keksitty. Singlen B-puolella oli Hunterin ja basisti Pete "Overend" Wattsin yhdessä kirjoittama kappale ”Rose”, joka ei kuulu millekään yhtyeen studioalbumille. == Kappaleet singlellä == A-puoli # B-puoli # * == Lähteet == Luokka:Mott the Hooplen kappaleet Luokka:Vuoden 1973 kappaleet
Don’t Blame Me

”Don’t Blame Me” on Jimmy McHugh’n säveltämä ja Dorothy Fieldsin sanoittama musiikkikappale vuodelta 1932. Kappaleen esitti ensimmäisen kerran Walter Woolf King Chicagossa esitetyssä musiikkirevyyssä Clowns in Cover. Se tunnetaan kuitenkin paremmin vuonna 1933 julkaistusta elokuvasta Päivälliset klo 8. Kappale nousi vuonna 1933 Yhdysvaltojen singlelistalle kolme kertaa: Guy Lombardon, Ethel Watersin ja Charles Agnew’n orkesterin esittämänä. Nat King Cole nauhoitti kappaleen useita kertoja instrumentaalina, minkä lisäksi hänen vuoden 1944 lauletusta versiostaan tuli hitti. Saksofonisti Charlie Parker äänitti kappaleen vuonna 1947. Kappaleen ovat nauhoittaneet myös muun muassa Teddy Wilson, Coleman Hawkins, Ahmad Jamal ja Art Tatum. Paul McCartney on sanonut ”Don’t Blame Men” olleen John Lennonin suosikkilauluja. Elokuvaohjaaja Vincente Minnelli käytti kappaletta elokuvissaan Särkyneiden haaveiden kaupunki (1952) ja Kaksi viikkoa vieraassa kaupungissa (1962) sekä pyysi Jack Nicholsonia laulamaan kappaleen Kerran kirkkaana päivänä -elokuvan koe-esiintymisessä. == Lähteet == Luokka:Vuoden 1932 kappaleet Luokka:Jimmy McHugh’n säveltämät kappaleet Luokka:Dorothy Fieldsin sanoittamat kappaleet Luokka:Jazzstandardit
Moderni kirkkokansa

Moderni kirkkokansa: Suomalaisten uskonnollisuus uudella vuosituhannella on Kirkon tutkimuskeskuksen julkaisu vuodelta 2003. Sen ovat kirjoittaneet Kimmo Kääriäinen, Kati Niemelä ja Kimmo Ketola. == Lähteet == == Aiheesta muualla == * Teemu Taira: Kansanomainen uskonto ja yhteiskuntaorientoitunut kirkko. Agricola 3.5.2003. Luokka:Kirjat uskontotieteestä Luokka:Suomalaiset tietokirjat Luokka:Vuoden 2003 kirjat
Dorothy Fields

Dorothy Fields (15. heinäkuuta 1905 Allenhurst, New Jersey – 28. toukokuuta 1974 New York) oli yhdysvaltalainen sanoittaja ja teatterikäsikirjoittaja. Hän oli pitkän uransa aikana yksi aikansa suosituimmista naispuolisista lauluntekijöistä yhdysvaltalaisessa populaarimusiikissa. Hän kirjoitti lukuisia menestyskappaleita muun muassa Jimmy McHugh’n ja Jerome Kernin kanssa ja voitti uransa aikana yhden Oscar-palkinnon ja kaksi Tony-palkintoa. Hänet valittiin vuonna 1971 Songwriters Hall of Fameen. == Elämä ja ura == Fields syntyi vuonna 1905 Allenhurstissa, New Jerseyn osavaltiossa ja varttui New Yorkissa. Hänen isänsä Lew Fields oli puolanjuutalainen vaudeville-näyttelijä, josta tuli myöhemmin vaikutusvaltainen tuottaja teatterimaailmassa. Dorothy oli nuorena kiinnostunut näyttelemisestä, mutta isä ei hyväksynyt tyttären kiinnostusta teatteriin ja teki kaikkensa, jotta tämä ei pääsisi suuntautumaan teatterialalle. Fields kirjoitti high schoolin jälkeen runoja ja opetti näyttämötaidetta ennen ryhtymistään sanoittajaksi. Hän kirjoitti ensimmäiset menestyskappaleensa säveltäjä Jimmy McHugh’n kanssa. Seitsemän vuoden yhteistyön aikana syntyivät muun muassa kappaleet ”I Can’t Give You Anything But Love” (1928), ”On the Sunny Side of the Street” (1930), ”Exactly Like You” (1930), ”Don’t Blame Me” (1933) sekä ”I’m in the Mood for Love” (1935). Myöhemmin Fields sanoitti Jerome Kernin elokuvasävellyksiä. Kern ja Fields tekivät yhdessä muun muassa kappaleet ”I Won’t Dance”, ”A Fine Romance” sekä ”The Way You Look Tonight”, joista jälkimmäinen voitti vuonna 1937 parhaan laulun Oscar-palkinnon. Fields sanoitti elokuvamusiikkia myös Cole Porterin kanssa. Fields kirjoitti myös käsikirjoituksia Broadway-näytelmiin veljensä Herbert Fieldsin kanssa. He käsikirjoittivat muun muassa Sigmund Rombergin näytelmän Up in Central Park (1945), Irving Berlinin Annie Get Your Gun (1946), Harold Arlenin A Tree Grows in Brooklyn (1951) sekä Arthur Schwartzin Excuse My Dust ja Texas Carnival . Albert Haguen säveltämä ja Fieldsin sanoittama ja käsikirjoittama musikaali Redhead (1959) voitti kuusi Tony- palkintoa, mukaan lukien parhaan musikaalin ja parhaan käsikirjoituksen palkinnot. Fields kirjoitti 1960-luvulla musiikkia säveltäjä Cy Colemanin kanssa. Vuonna 1971 hänet valittiin ensimmäisenä naisena Songwriters Hall of Fameen. Fields kuoli New Yorkissa 28. toukokuuta 1974. == Lähteet == Luokka:Yhdysvaltalaiset sanoittajat Luokka:Yhdysvaltalaiset käsikirjoittajat Luokka:Oscar-palkinnon saajat Luokka:Songwriters Hall of Fame Luokka:Vuonna 1905 syntyneet Luokka:Vuonna 1974 kuolleet
Giorgio Vinella

Giorgio Vinella (s. 22. elokuuta 1973 Putignano) on italialainen moottoriurheilija. Hän aloitti uransa karting-sarjoissa. Vuonna 1998 hän kilpaili International Formula 3000 -sarjassa Coloni-tallissa saavuttamatta pisteitä. Vuonna 1999 hän voitti Italian Formula 3000 -sarjan mestaruuden. Vuonna 2000 hän jatkoi sarjassa ajaen yksittäisiä kilpailuja. Luokka:Italialaiset autourheilijat Luokka:Vuonna 1973 syntyneet Luokka:Elävät henkilöt
Taape tähtenä

Taape tähtenä on Armand Lohikosken ohjaama elokuva vuodelta 1962. Elokuva toisintaa Teuvo Tulion ohjaamaa, päätähden oikkujen vuoksi puolituntiseksi jäänyttä elokuvaa Se alkoi omenasta, joka kertoo Tabe Slioorin kohuelämästä.Pajukallio, Arto: Elokuvat. Helsingin Sanomat 1.10.2011, s. D 9. Tuija Halonen nousee tässä jatkopalassa Taabeksi ja diivaksi. Taustoja tuntematta elokuvasta ei välttämättä saa paljon irti, mutta suomalaisesta julkkishistoriasta kiinnostuneelle se kertoo yhdestä vaiheesta.Päivän elokuvia. Tv-maailma 39/2011 s. 5. Aikalaiskritiikissä elokuva sai murska- arviot: ”– – jälleen on saavutettu suomalaisen elokuvan uusi nollaraja”.Arviot. Elonet.fi. Viitattu 23.8.2012. Myöhemmässä Helsingin Sanomien kritiikissä Arto Pajukallio toteaa, että Taape tähtenä elokuva on paitsi löyhämoraalista draamaa, myös tuottajan julkean kostonhimoinen satiiri Slioorista, jonka oikkujen vuoksi edellinen yritys meni myttyyn. Tuija Halonen loistaa diivana koko rahan edestä.Muut tiedot. Elonet.fi. Viitattu 23.8.2012.Pajukallio, Arto: Päivän elokuvatärppi. Helsingin Sanomat 23.8.2012, s. D 7. ==Näyttelijät== == Lähteet == == Aiheesta muualla == * Luokka:Armand Lohikosken ohjaamat elokuvat Luokka:Suomalaiset mustavalkoelokuvat Luokka:Vuoden 1962 suomalaiset elokuvat
Emanuel Litvinoff

Emanuel Litvinoff (5. toukokuuta 1915 – 24. syyskuuta 2011)Emanuel Litvinoff – 1915–2011, viitattu 1.10.2011 oli brittiläinen kirjailija, näytelmäkirjailija ja ihmisoikeustaistelija. Hän oli merkittävä hahmo anglo-juutalaisen kirjallisuuden piirissä. Litvinoff tiedosti hyvin juutalaisen identiteettinsä asuttuaan lapsuudessaan Itä-Lontoossa alueella, jota hän nimitti getoksi."The Roots of Writing: Keskustelutilaisuus Gala Festival Opening Event, In association with the Jewish Quarterly," 2003 Jewish Book Week, jewishbookweek.com (Archive), 1.3.2003, (Keskustelun transskriptio.), viitattu 1.10.2011 Hän on kuvannut näitä lapsuudenvaiheitaan tunnetuimmassa teoksessaan Journey Through a Small Planet. Litvinoff nosti julkisuuteen T. S. Eliotin juutalaisvastaisuuden, jota hän käsitteli esimerkiksi runossaan "To T. S. Eliot". Hän oli kuitenkin Eliotin ihailija. Hän esitti runon eräässä tilaisuudessa. Vaikka Eliot oli juuri astumassa sisään, hän päätti lausua runon. Eliotin kerrotaan sanoneen: "Se on hyvä runo, oikein hyvä runo."Hannah Burman, "Emanuel Litvinoff: Full Interview", London's Voices: Voices Online, Museum of London, 11.3.1998, (ei voitu juuri nyt tarkistaa) ==Lähteet== Luokka:Brittiläiset kirjailijat Luokka:Vuonna 1915 syntyneet Luokka:Vuonna 2011 kuolleet
Edifício Copan

Edifício Copan on 140 metriä korkea pilvenpiirtäjä São Paulon kaupungissa. Vuosina 1951–1966 rakennetun Edifício Copan on suunnitellut arkkitehti Oscar Niemeyer. == Lähteet == ==Aiheesta muualla== Luokka:Brasilian pilvenpiirtäjät Luokka:São Paulon rakennukset ja rakennelmat Luokka:Oscar Niemeyerin suunnittelemat rakennukset
Long Éireannach

Long Éireannach (iiriä, tarkoittaa "Irlannin alus") on tunnus, joka kertoo että alus kuuluu Irlannin laivaston kalustoon. Tässä yhteydessä se lyhennetään LÉ, esimerkiksi LÉ Eithne tai LÉ Deirdre. Tunnus on ollut käytössä joulukuusta 1946, jolloin Irlannin laivasto perustettiin ostettaessa kolme korvettia Britannian kuninkaalliselta laivastolta.Naval today ==Lähteet== Luokka:Irlannin laivasto
Hefnerkynttilä

Hefnerkynttilä (, lyh. HK) on vanha valovoiman yksikkö, nykyisissä yksiköissä 0,903 kandelaa. Yksikkö sai nimensä Friedrich von Hefner-Alteneckin vuonna 1884 keksimästä valon­lähteestä, jossa poltettiin amyyliasetaattia ja jota käytettiin valon mittaus­laitteiden kalibrointiin. Kun amyyli­asetaatista valmistetun kynttilän halkaisija oli 8 millimetriä ja sen palaessa syntyvän liekin korkeus 40 millimetriä, oli tällaisen valon­lähteen valovoima määritelmän mukaan yksi hefner­kynttilä. Hefnerkynttilä oli käytössä yksikkönä useissa Euroopan maissa, muun muassa Saksassa ja Suomessa.. Anglo­saksisissa maissa ja Ranskassa käytettiin sen sijaan yksikkönä kansain­välistä normaalikynttilää (ICP), jota Suomessakin käytettiin hefnerkynntilän ohella. Nykyinen kansain­välinen valo­voiman yksikkö, kandela, on suuruudeltaan lähellä aikaisempaa normaali­kynttilää ja otettiin käyttöön Kansain­välisen mittojen ja painojen toimiston päätöksellä vuoden 1948 alussa. == Lähteet == Luokka:Optiikka Luokka:Valaistusvoimakkuuden yksiköt
Australian arvopaperipörssi

Australian arvopaperipörssi eli ASX tai ASX Limited (ASX= , suom. Australian arvopaperipörssi) on Australian suurin pörssioperaattori, joka on ollut nykymuodossaan heinäkuusta 2006 lähtien. Tuolloin SFE (Sydney Futures Exchange) fuusioitui ASX:ään. Australian (pörssin) markkina-arvoltaan suurimmat yhtiöt edustivat keväällä 2016 pankkitoimialaa, mutta kymmenen suurimman joukkoon mahtui muitakin toimialoja: Commonwealth Bank of Australia, Westpac, ANZ ja National Australia Bank, Telstra (tietoliikenne), Westfarmers (vähittäiskauppa, tavaratalot), Macquarie Group (finanssiala, rahoitus), BHP Billiton, AMP Limited (vakuutus- ja finanssiala) ja Suncorp Group (vakuutus- ja finanssiala). ==Historia== Juuret ulottuvat vuoteen 1861 asti. ASX:n yhtiöitymisen seurauksena 1987 lakkautettiin aikaisemmat kuusi osavaltioiden pääkaupungeissa ollutta itsenäistä pörssiä. ==Osakeindeksit== Australian arvopaperipörssin markkina-arvoon pohjautuvista osakeindeksestä merkittävimpiin kuuluvat S&P;/ASX 20, S&P;/ASX 50, S&P;/ASX 100, S&P;/ASX 200, S&P;/ASX 300 ja All Ordinaries -indeksit. Näiden osakeindeksien sisältöä valvovat ja niissä mukanaolevista yhtiöistä (osakkeista) päättävät yhteistyössä Standard & Poor's ja Australian arvopaperipörssi. Osakeindekseistä vanhin on All Ordinaries -indeksi, joka kuvaa ASX-pörssin 500 suurimman yrityksen arvon kehitystä ja joka otettiin käyttöön 2. tammikuuta 1980. Monessa yhteydessä sen on korvannut S&P;/ASX 200, jota pidetään nykyisin Australian arvopaperipörssin osakkeiden pääindeksinä. S&P;/ASX 200 kuvaa pörssin 200 markkina-arvoltaan suurimman yrityksen osakkeiden arvon kehitystä. Vastaavasti S&P;/ASX 50 kuvaa ASX-pörssin 50 markkina-arvoltaan suurimman yrityksen arvon kehitystä. Maaliskuussa 2017 S&P;/ASX 50 -indeksi edusti noin 62 prosenttia Australian osakemarkkinoiden markkina-arvosta. ==Lähteet== Luokka:Australialaiset pörssiyhtiöt Luokka:Arvopaperipörssit Luokka:Sydney
Rantakasvien vyöhyke

Rantakasvien vyöhyke on alue vesistön lähellä, jossa kasvaa erilaisia rantakasveja. Rantakasvit ovat kostean maan kasveja, jotka viihtyvät vedessä ja vesirajassa.Pohjois-Savon ympäristökeskus: Vesikasvit Ne ovat monimuotoinen ja vaikeasti rajattava kasviryhmä.Valonia: Vesikasvien elomuodot ja vesikasvit järvien tilan seurannassa (PDF) Ranta- ja vesikasvit kasvavat järvien rannoilla selvästi omina vyöhykkeinään. Rantaviivan lähellä kasvavat vähiten vesielämään sopeutuneet kasvit. == Rantakasveja == * tervaleppä (Alnus glutinosa) * harmaaleppä (Alnus incaca) * pohjanrantakukka (Lythrum salicaria) * ranta-alpi (Lysimachia vulgaris) * kurjenjalka (Comarum palustre) * luhtarentukka (Caltha palustris) * osa sarakasveista (Cyperaceae) == Katso myös == * Kosteikkokasvi * Rantavyöhyke == Lähteet == Luokka:Biotoopit Luokka:Kasviekologia Luokka:Hydrologia
Ornitiinitranskarbamylaasi

Ornitiinitranskarbamylaasi eli ornitiinikarbamoyylitransferaasi on entsyymi, joka osallistuu eläimillä ureakiertoon. Entsyymin substraatteja ovat ornitiini ja karbamoyylifosfaatti, ja sen tuotteina muodostuu sitrulliinia ja fosfaatti- ioneja. Ornitiinitranskarbamylaasin EC-numero on EC 2.1.3.3 ja CAS-numero 9001-69-8. Bakteereilla ja kasveilla ornitiinitranskarbamylaasi osallistuu arginiiniaminohapon biosynteesiin. == Toiminta == Nisäkkäiden ornitiinitranskarbamylaasi on rakenteeltaan trimeeri, eli se koostuu kolmesta alayksiköstä. Kussakin alayksikössä on sitoutumiskohtansa karbamoyylifosfaatille ja ornitiinille. Ihmisellä entsyymi on aktiivinen pääasiassa maksan mitokondrioissa. Orniinitranskarbamylaasin katalysoiman reaktion ensimmäinen vaihe on nukleofiilinen asyylisubstituutio. Ornitiinin sivuketjun aminoryhmä toimii nukleofiilina ja hyökkää karbamoyylifosfaatin karbonyyliryhmään. Muodostuneessa tetraedrimäisessä välituotteessa tapahtuu varauksensiirtoja, joiden seurauksena fosfaatti-ionista tulee hyvä lähtevä ryhmä ja fosfaatti-ioni ja sitrulliini irtoavat entsyymistä. Eräät aminohapot, kuten norvaliini, leusiini ja α-aminovoihappo ovat ornitiinitransaminaasin inhibiittoreita. == Lähteet == == Aiheesta muualla == * Ornitiinitranskarbamylaasin puutos Luokka:Transferaasit
8000 Isaac Newton

8000 Isaac Newton on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi H. Debehogne vuonna 1986. Pikkuplaneetta sai nimensä brittiläisen matemaatikon Isaac Newtonin mukaan, joka muun muassa kehitti gravitaatiolait. Ennen kuin tämä asteroidi sai oikean nimensä se tunnettiin tilapäisellä tunnuksella 1986 RL5. Koska Isaac Newtonin absoluuttinen magnitudi (H) on 12,1; sen läpimitta on todennäköisesti välillä 11–24 kilometriä. ==Katso myös== *2001 Einstein ==Lähteet== *JPL Small-Body Database Browser: 8000 Isaac Newton (1986 RL5) *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Miten vietin... viime kesänä

Miten vietin... viime kesänä () on venäläinen draamaelokuva, joka on valmistunut vuonna 2010. Sen ohjasi Aleksei Popogrebski, ja kaksi sen pääosanäyttelijää palkittiin Berliinin elokuvajuhlilla. Elokuva kertoo kahdesta miehestä Pavel ja Sergei, jotka työskentelevät Jäämeren saaressa sääasemalla. Pavel saa vakavan viestin mantereelta mutta ei uskalla kertoa sitä Sergeille, joka on ollut kalassa viestin tullessa. Eristyneisyys ajaa miehet mielenhäiriön partaalle. Elokuva on kuvattu pääasiassa Valkarkain sääasemalla Tšuktšimerellä Venäjän arktisilla alueilla. Elokuva valittiin vuoden parhaaksi elokuvaksi vuoden 2010 Lontoon filmifestivaaleilla ja 46. Chicagon kansainvälisillä filmifestivaaleilla. == Lähteet == * KT: Miten vietin viime kesänä. Tv-maailman arviot, Tv-maailma nro 39 1.-7.10.2011. === Viitteet === Luokka:Vuoden 2010 elokuvat Luokka:Venäläiset elokuvat Luokka:Toimintaelokuvat Luokka:Draamaelokuvat
Mersey-luokka

Mersey-luokka tarkoittaa ainakin seuraavia alusluokkia: *Mersey-luokan panssarikansiristeilijät, jotka palvelivat Britannian kuninkaallisessa laivastossa 1800-luvun lopulla *Mersey-luokan aseistetut troolarit, jotka tilattiin Britannian kuninkaalliselle laivastolle ensimmäisen maailmansodan lopulla *Mersey-luokan pelastusalukset ovat 1987-1993 valmistuneen 38 aluksen luokka keveitä pelastusaluksia Britannian Royal National Lifeboat Institutionille.
Danit

Danit eli giot ovat etninen ryhmä Liberiassa ja Norsunluurannikolla. Danit tunnetaan taidokkaista naamioistaan, joita valmistetaan elämän eri tilanteisiin kuten sotaan, rauhaan, kilpailuun ja opetukseen.Dan Information Arti in Africa Danin kieli kuuluu mandelaisiin kieliin.Dan - A language of Côte d’Ivoire Ethnologue Danit ovat ilmeisesti alkujaan kotoisin nykyisten asuinalueidensa länsipuolelta.Dan Encyclopedia Britannica == Lähteet == Luokka:Liberian etniset ryhmät Luokka:Norsunluurannikon etniset ryhmät
Jim Rose

Jim Rose (s. 21. joulukuuta 1956 Burns, Oregon, Yhdysvallat) on yhdysvaltalainen sirkuksen omistaja, jonka Jim Rose Circus tunnetaan erityisesti shokeeraavista esityksistäänhttp://news.bbc.co.uk/2/hi/special_report/1999/08/99/edinburgh_festival_99/422168.stm. Jim Rose on naimisissa Bebe Rosen kanssa. == Lähteet == luokka:Yhdysvaltalaiset liikemiehet Luokka:Yhdysvaltalaiset sirkustaiteilijat
Walter Gräsbeck

Sune Walter Gräsbeck (19. kesäkuuta 1892 Viipuri – 8. tammikuuta 1952 Helsinki) oli suomalainen teollisuusmies. Gräsbeck suoritti Helsingissä 1912 Högre Svenska Handelsläroverketin korkeakouluosaston. Sen jälkeen hän matkusteli Euroopassa ja Yhdysvalloissa. 1912 hän oli töissä Pietarissa Bureau Vegassa ja sen jälkeen vuosina 1917–1918 suomalaista paperia ja selluloosaa myyvässä Oy Bumaganissa toimitusjohtajana. Vuonna 1918 hänet palkkasi Suomen selluloosayhdistys (myöhemmin Finncell), jonka toimitusjohtajaksi hänet pian nimitettiin. Hän hoiti tehtävää kuolemaansa asti.Pousar Jarl, toim. (1989). Släktbok. Ny följd. Gräsbeck 3. 2/3. Helsingfors: Sv. litteratursällsk. i Finland. Libris 332909. ISBN 951-9018-57-3 Hänen johdollaan Finncell saavutti mainiot tulokset, muun muassa vuosina 1921–1935 selluloosan vienti kasvoi kymmenkertaiseksi.Rantakari, K. N. (1944) Suomen Selluloosayhdistys 1918–1943. Lyhyt katsaus Suomen Selluloosateollisuuden syntyyn ja kehitykseen sekä Suomen Selluloosayhdistyksen neljännessatavuotiseen toimintaan. Helsinki. Frenckellin Kirjapaino Osakeyhtiö. Gräsbeckillä oli lukuisia luottamustehtäviä valtiollisissa, kaupallisissa ja akateemisissa järjestöissä, liitoissa ja komiteoissa. Vuosina 1940–1941 hän oli muun muassa Petsamon Nikkeliä pohtivan neuvostoliittolais-suomalaisen sekakomitean ja vuonna 1944 sotakorvauskomitean puheenjohtajana. Sujuvasti venäjää puhuvana ja huumorintajuisena henkilönä Gräsbeck onnistui näissä tehtävissään aikaansaamaan Suomelle edullisia päätöksiä. Hän johti myös menestyksekkäästi kauppavaltuuskuntien matkoja Yhdysvaltoihin ja Britanniaan, ja hankki sieltä merkittäviä lainoja.Ekberg Henrik, toim. (2004). Uppslagsverket Finland. 2, Fim-kep. Esbo: Schildt. Libris 9600693. ISBN 951-50-1369-0 Verkossa Hän vastaanotti lukuisia kunnianosoituksia, sai vuorineuvoksen arvon 1940, tekniikan kunniatohtoriksi hänet vihittiin 1949 ja hän sai lukuisia suomalaisia ja ulkomaisia kunniamerkkejä. Hänestä tuli muun muassa Brittiläisen imperiumin ritarikunnan ritarikomentaja (KBE). == Lähteet == Luokka:Suomalaiset yritysjohtajat Luokka:Vuorineuvokset Luokka:Vuonna 1892 syntyneet Luokka:Vuonna 1952 kuolleet
Virginia Dare

Virginia Dare (s. 18. elokuuta 1587 Roanoken siirtokunta – ?) oli ensimmäinen Pohjois-Amerikassa englantilaisille vanhemmille syntynyt lapsi. Hänen isänsä oli Ananias Dare ja äitinsä Ellinor Dare, joka oli Roanoken siirtokunnan kuvernöörin John Whiten tytär. Virgina Dare sai etunimensä sitä, että hän oli ensimmäinen Virginian alueella syntynyt kristitty. Yhdeksän päivää hänen syntymänsä jälkeen kuvernööri White palasi Englantiin hankkiakseen apua siirtokunnalle. Virginia Daren ja muiden Roanokeen jääneiden siirtokuntalaisten sitä myöhemmistä vaiheista ei tiedetä varmuudella mitään, sillä he olivat kadonneet jäljettömiin Whiten palatessa kolme vuotta myöhemmin. Viimeisen neljänsadan vuoden aikana Daresta on tullut tärkeä henkilö amerikkalaisissa kertomuksissa ja kansanperinteessä. Hän on ollut päähenkilönä monessa kirjassa, runossa, laulussa, televisio-ohjelmassa sekä elokuvassa. Monta paikkaa Pohjois-Carolinassa ja Etelä-Yhdysvalloissa on nimetty hänen mukaansa. == Lähteet == *Virginia Dare Encyclopaedia Britannicassa Viitattu 1.9.2014 Luokka:Englantilaiset henkilöt Luokka:Brittiläiset kadonneet henkilöt Luokka:Vuonna 1587 syntyneet Luokka:Kuolinvuosi tuntematon
Joseph Vize

Joseph ”Joe” Vize (25. kesäkuuta 1882 – 1959) oli irlantilainen kenraalimajuri, joka määrättiin Irlannin sisällissodan päätyttyä perustetun rannikko- ja meripuolustuksen CMS, Coastal and Marine Servicen johtoon 1923. Hän oli ollut pääsiäiskapinaan osallistuneen Irlannin tasavaltalainen veljeskunnan (Irish Republican Brotherhood) jäsen. Hän oli aiemmin työskennellyt Glasgow’ssa tukikohtaa pitäneen Clan Linen palveluksessa. Kun hänen aluksensa oli 1915 torpedoitu, hän palasi Dubliniin ja liittyi kapinaan. Vapauduttuaan hän jatkoi toimintaansa. Britit vangitsivat hänet 1921, mutta hän pääsi myöhemmin pakoon. Hänen ansionsa sekä merenkulun alalla että tasavallan kannalta olivat nuhteettomat. == Lähteet == Luokka:Irlantilaiset sotilaat Luokka:Vuonna 1882 syntyneet Luokka:Vuonna 1959 kuolleet
Killybegs

Killybegs () on Donegalin kreivikunnan ja Irlannin suurin kalasatama. Se sijaitsee kreivikunnan etelärannikolla Donegal Bayn pohjoisrannalla, lähellä Donegalin kaupunkia. Kaupunki on kauniin sataman päässä pohjoiseen suuntautuvan vuoristoseudun juurella. Kesällä siellä vietetään kalastukseen liittyviä katujuhlia, joihin liittyy perinteinen yhteinen "veneiden siunaaminen". Kaupungissa on asukkaita noin 2 000\. Siellä puhutaan englantia ja iiriä. ==Lähteet== == Aiheesta muualla == Luokka:Irlannin kaupungit
Robert Holbrook Smith

Robert Holbrook "Bob" Smith (8. elokuuta 1879 – 16. marraskuuta 1950) oli yhdysvaltalainen lääkäri. Hän oli alkoholisti ja perusti AA-liikkeen Bill Wilsonin kanssa 10. kesäkuuta 1935. Hän syntyi Vermontissa, oli vanhempiensa ainoa lapsi ja sai heiltä uskonnollisen kasvatuksen. Hän kärsi alkoholiongelmista jo opiskeluaikoinaan. Hän sai lääketieteellisen oppiarvonsa Rushista vuonna 1910 opiskeltuaan aiemmin St. Johnsbury Academyssa, Dartmouth Collegessa ja Michiganin yliopistossa.Alcoholics Anonymous History - Our Pages on Dr. Bob of Alcoholics Anonymous Smith meni naimisiin Anne Robinson Ripleyn kanssa 25. tammikuuta 1915. Parilla oli yksi vuonna 1918 syntynyt poika, Robert Ripley Smith. Lisäksi Bob ja Anne adoptoivat vuonna 1923 niin ikään vuonna 1918 syntyneen tytön, Suzannen ("Sue"). Smith toimi aluksi yleislääkärinä mutta päätti sitten erikoistua kirurgiaan. Hän jatkoi opintojaan Mayo Clinicillä ja Jefferson Medical Schoolissa. Hän toimi myöhemmin proktologina ja teki suolileikkauksia. Hän jäi eläkkeelle vuonna 1948, ja hän jäi leskeksi vuonna 1949. Bill Wilson oli kutsunut Annea yhdeksi Anonyymien Alkoholistien perustajista ja "liikkeen äidiksi". Bob Smith itse kuoli syöpään Akronissa 1950. Smith vaati uusia anonyymejä alkoholisteja omistamaan elämänsä Kristukselle, kuten hän ja Wilson olivat tehneet. Wilson nimitti Smithiä "kaikkien kahdentoista askeleen ohjelmaa noudattavien ruhtinaaksi". == Lähteet == Luokka:Yhdysvaltalaiset lääkärit Luokka:AA-liike Luokka:Vuonna 1879 syntyneet Luokka:Vuonna 1950 kuolleet
HMS John Dunn

HMS John Dunn oli Britannian kuninkaallisen laivaston Mersey-luokan aseistettu troolari. Valmistuessaan alus varustettiin vesikuuntelulaitteilla. == Valmistus == Alus tilattiin Port Glasgow'sta Ferguson Brothersilta. Alus laskettiin vesille 27. maaliskuuta 1918 ja otettiin palvelukseen vielä samana vuonna. == Palvelus == Vuonna 1922 alus myytiin Irlannin laivastolle, jossa se säilytti aiemman nimensä. Alus vastaanotettiin Brightlingsean satamassa. Alus pelasti 25. maaliskuuta päällikkönään L. McGrath merihätään joutuneen höyrytroolarin, jonka se hinasi Fenitiin. Seuraavana vuonna alus myytiin kauppalaivastoon, jolloin sen nimeksi tuli SS Florence Brierley. Omistajaksi kirjattiin fleetwoodilainen yritys New Docks ST Company.Toghill, Gerald s. 140 Toisen maailmansodan alussa alus pakko-otettiin palvelukseen tammikuussa 1940 nimellä HMS Florence Brierley, minkä jälkeen se muutettiin puominvalvonta- alukseksi. Sodan aikana laivasto lunasti aluksen. Elokuussa 1946 alus myytiin siviilikäyttöön. ==Lähteet== * * ===Viitteet=== Luokka:Mersey-luokan troolarit Luokka:Irlannin laivasto
Matkoja utopiaan

Matkoja utopiaan on vuonna 2002 ilmestynyt kokoomateos, joka sisältää kolme klassista utopiaa: Tommaso Campanellan Aurinkokaupunki (1623), Francis Baconin Uusi Atlantis (1624) ja David Humen Täydellisen valtion idea (1752). Teoksen on kustantanut Vastapaino. Suomentajat ovat Pia Mänttäri, Topi Makkonen, Petri Koikkalainen ja Tuukka Tomperi.Roinila, Markku: Parempaa maailmaa etsimässä. Agricolan kirja-arvostelut 30.8.2002. Viitattu 30.5.2016. == Lähteet == == Aiheesta muualla == * Soikkeli, Markku: Utopian klassikot yksissä kansissa . Sanelma 2003. (PDF, s. 112) Luokka:Kirjat yhteiskunnasta Luokka:Suomalaiset tietokirjat Luokka:Vuoden 2002 kirjat
Auto GP -kausi 2011

Auto GP -kausi 2011 oli Auto GP -sarjan toinen kausi, joka korvasi Euroseries 3000 -sarjan ja vaihtui nimeksi Auto GP. Kausi alkoi 14. toukokuuta Italian, Monzan radalla ja päättyi 2. lokakuuta Italian, Mugellossa. Sarjan mestaruuden voitti Kevin Ceccon. Toiseksi sijoittui Luca Filippi ja kolmanneksi Sergei Afanasjev. ==Tallit ja kuljettajat== Talli Nr. Kuljettaja Lisenssi Kisat DAMS 1 Sergei Afanasjev 1-3, 5-7 DAMS 2 Rio Haryanto 1-4, 6-7 DAMS 2 Kevin Korjus 5 DAMS 3 Adrien Tambay 1-3 TP Formula 4 Samuele Buttarelli Kaikki TP Formula 17 Pasquale Di Sabatino 2-7 Ombra Racing 5 Kevin Ceccon Kaikki Ombra Racing 6 Francesco Dracone 4-7 Ombra Racing 11 Pasquale Di Sabatino 1 Ombra Racing 11 Stefano Bazzarri 2 Ombra Racing 71 Michele la Rosa 7 Emmebi Motorsport 6 Francesco Dracone 1-3 Griffitz Durango 7 Giovanni Venturini Kaikki Griffitz Durango 8 Giuseppe Cipriani Kaikki Super Nova Racing 9 Adrian Zaugg 1 Super Nova Racing 9 Jon Lancaster 3-4 Super Nova Racing 9 Luca Filippi 7 Super Nova Racing 10 Luca Filippi 1-4, 6 Lazarus 15 Fabrizio Crestani Kaikki Lazarus 16 Fabio Onidi Kaikki Campos Racing 22 Bruno Méndez 1-5 Campos Racing 22 Adam Carroll 6-7 Campos Racing 23 Adrian Campos, Jr. 1, 4-6 Campos Racing 23 Rodolfo González 2 Campos Racing 33 Marco Barba 1-3 Campos Racing 33 Adam Carroll 4 Campos Racing 33 Adrien Tambay 5-7 MP Motorsport 27 Daniël de Jong 4-6 Luokka:Auto GP Luokka:Vuoden 2011 moottoriurheilu
Formula Regional Oceania Championship

Formula Regional Oceania Championship (vuoteen 2022 asti Toyota Racing Series) on autourheilusarja, joka perustettiin vuonna 2005 Uudessa-Seelannissa. Sarjan nimi muutettiin vuoden 2022 lopuksi ja muutoksen myötä sarjan vaikutus superlisenssin saamiseen kasvaa (aiempi 10 pistettä superlisenssiä varten on nyt 18 pistettä). Sarja muuttui kaudelle 2023 Oseanian alueella ajettavaksi Formula Regional -sarjaksi. Alue kattaa Australian, Uuden-Seelannin ja Tyynenmeren saaria. Sarjassa ajetaan Tatuusin valmistamilla FIA:n Formula 3 -sääntöjen mukaisilla autoilla ja Toyotan moottoreilla. Vuodelle 2020 1,8 litran moottorin tilalle tuli kaksilitrainen moottori. == Säännöt == Sarjassa ajetaan viisi kilpailua kaudessa, joihin kuuluu myös New Zealand Motor Cup ja Denny Hulme Memorial Trophy palkinnot. Kilpailuviikonloppuna ajetaan kolme kilpailua joista yksi lauantaina ja kaksi sunnuntaina. Vuodesta 2006 lähtien sarjaan on kuulunut myös Uuden-Seelannin GP. Sarjassa jaetaan pisteitä 30 parhaalle kuljettajalle järjestyksessä 75, 67, 60, 54, 49, 45, 42, 39, 36, 33, 30, 28, 26, 24, 22, 20, 18, 16, 14, 12, 10, 9, 8, 7, 6, 5, 4, 3, 2, 1. == Mestarit == Kausi Kuljettaja 2005 Brent Collins 2005–06 Daniel Gaunt 2006–07 Daniel Gaunt 2007–08 Andy Knight 2008–09 Mitch Cunningham 2010 Mitch Evans 2011 Mitch Evans 2012 Nick Cassidy 2013 Nick Cassidy 2014 Andrew Tang 2015 Lance Stroll 2016 Lando Norris 2017 Thomas Randle 2018 Robert Shwartzman 2019 Liam Lawson 2020 Igor Fraga 2021 Matthew Payne 2022 Peruttu koronapandemian vuoksi 2023 Charlie Wurz == Lähteet == Luokka:Formula 3
Stabat Mater (Poulenc)

Francis Poulenc sävelsi versionsa Stabat Materista vuonna 1950, ja se kantaesitettiin Strasbourgin juhlilla 1951. Sävellystyön taustalla oli taiteilija Christian Bérard'n kuolema; alun perin Poulenc harkitsi requiemin säveltämistä ystävälleen, mutta hän päätyikin Stabat Materiin palattuaan Mustan Madonnan pyhäkölle Rocamadouriin. Teoksen esittävät sopraanosolisti, sekakuoro ja orkesteri. Stabat Mater otettiin hyvin vastaan Euroopassa, ja Yhdysvalloissa se sai New York Critics' Circle Awardin vuoden parhaana kuoroteoksena. == Rakenne == # Stabat Mater dolorosa (Très calme) # Cujus animam gementem (Allegro molto–Très violent) # O quam tristis (Très lent) # Quae moerebat (Andantino) # Quis est homo (Allegro molto–Prestissimo) # Vidit suum (Andante) # Eja Mater (Allegro) # Fac ut ardeat (Maestoso) # Sancta Mater (Moderato–Allegretto) # Fac ut portem (Tempo de Sarabande) # Inflammatus et accensus (Animé et très rythmé) # Quando corpus (Très calme) == Orkesterin kokoonpano == * piccolo * 2 huilua * 2 oboea * englannintorvi * 2 klarinettia * bassoklarinetti * 3 fagottia * 4 käyrätorvea * 3 trumpettia * 3 pasuunaa * tuuba * patarummut * 2 harppua * jouset Luokka:Francis Poulencin teokset Luokka:1950-luvun musiikkiteokset Luokka:Stabat Mater
Dev

Devin Star Tailes (s. 2. heinäkuuta 1989), taiteilijanimeltään Dev, on yhdysvaltalainen laulaja. Hän sai paljon julkisuutta, kun hip hop-ryhmä Far East Movement käytti listahittinsä Like a G6 kertosäkeessä Devin kappaleen Booty Bounce samplea. Hänen ensimmäinen studioalbuminsa The Night the Sun Came Up julkaistiin 2. syyskuuta 2011. ==Elämä== Dev syntyi Tracyssa, Kaliforniassa Lisa ja Riki Tailesille. Perhe on portugalilaista ja meksikolaista syntyperää, mutta kotoisin Costa Ricasta ja kasvanut Mantecassa Kaliforniassa. Hänellä on kaksi nuorempaa siskoa, Sierra Sol ja Maezee Lua. Dev oli bändin sekä kuoron jäsen, ja opiskeli collegessa englantia ja taidehistoriaa. ==Musiikkiura== Hip hop- ja tuottajaryhmä The Cataracs löysi Devin MySpacesta, jonne hänen ystävänsä oli ladannut Devin Amy Winehousen kappaleesta tekemän coverin. Kesällä 2010 The Cataracs ja Dev viettivät aikaa studiossa kirjoittaen kappaleita yhdessä. He kirjoittivat Deville kappaleen Booty Bounce. Samaan aikaan he tuottivat myös Far East Movementin tunnetun Like a G6 -kappaleen päättäen käyttää kappaleen kertosäkeessä pätkää Booty Bouncesta. Like a G6 saavutti paljon menestystä ja nousi listojen kärkeen. Devin ensimmäinen musiikkivideo kappaleesta Booty Bounce kuvattiin elokuussa 2010. Hän solmi levytyssopimuksen Universal Republicin kanssa lokakuussa samana vuonna, ja hänen ensimmäinen virallinen singlensä Bass Down Low julkaistiin pian sen jälkeen, 6. joulukuuta 2010. Kappale sai osakseen myös radiosoittoa. Ensimmäinen studioalbumi The Night the Sun Came Up julkaistiin Australiassa, Isossa-Britanniassa ja Irlannissa syyskuussa 2011. Albumin kirjoittaminen aloitettiin vuonna 2009. The Cataracs on kirjoittanut albumin jokaisen kappaleen yhdessä Devin kanssa, sekä tuottanut albumin. Maaliskuussa 2011 he matkustivat kolmeksi viikoksi Costa Ricaan, jossa suurin osa kappaleista äänitettiin ja tuotettiin. Dev on ilmoittanut lykkäävänsä albumin julkaisua Yhdysvalloissa tammikuuhun 2012 lisätäkseen albumille uusia kappaleita. ==Diskografia== ===Studioalbumit=== * The Night the Sun Came Up (2011) * I Only See You When I'm Dreamin' (2017) ===Singlet=== * Bass Down Low (feat. The Cataracs) (2010) * In the Dark (2011) * Naked (Enrique Iglesias) (2011) * In My Trunk (feat. 2 Chainz) (2013) * Kiss It (feat. Sage the Gemini) (2013) * Honey Dip (2014) * Parade (2015) * #1 (feat. Nef the Pharaoh) (2016) * All I Wanna Do (2017) * Come At Me (2018) * Down for Me / Rock on it (2018) * Girls Don't Lie / Clean Break (2018) ===Promootiosinglet=== * Fireball (2009) * Booty Bounce (2010) * LightSpeed (2011) * Naked (feat. Enrique Iglesias) (2012) * Take Her from You (2012) * Kids (2014) * The Night Is Young (2014) * Drunk Texting (2017) * Trouble (2017) ===Musiikkivideot=== * Booty Bounce (2010) * Bass Down Low (2010)(Suunnittelija Kreayshawn) * Fireball (2011) * In the Dark (2011) * Dancing Shoes (2011) * In My Trunk (2012) * Naked (feat. Enrique Iglesias) (2012) Luokka:Yhdysvaltalaiset laulajat Luokka:Vuonna 1989 syntyneet Luokka:Elävät henkilöt